Publication: Magyar Közlöny
Issue: MK-2000-56 (Year: 2000, Number: 56)
Era: 1990-2004
Section: 6/1999. (VI. 28.) HM rendelettel módosított 11/1998.
Paragraph Index: 314

(8) A 3. § a) pont 1. és 2. alpontja alapján igényjogosult, amennyiben családjában az egy főre eső nettó jövedelem nem éri el a mindenkori köztisztviselői illetményalap 110%-át, kérelmére további támogatásként az üdülési térítési díj 30%- ának megfelelő összegű kedvezményre jogosult. A kedvezményre való jogosultságot az állományilletékes (katonai) szervezetnél parancsban (határozatban) kell megállapítani. A kedvezmény megállapítására az igényjogosult nyilatkozata alapján az állományilletékes parancsnok jogosult. A nyilatkozatnak tartalmaznia kell a család jövedelmi helyzetének megítéléséhez szükséges adatokat, különösen az igényjogosult és a 3. § b) pont szerinti közvetlen családtag tárgyévet megelőző naptári év adóköteles jövedelmének együttes összege és az együtt élő családtagok száma alapján számított egy hónapra eső nettó jövedelmet. A kedvezményről szóló parancs kivonatát (igazolást) a beutalt az üdülőben leadja.”

Source: https://magyarkozlony.hu/hivatalos-lapok/f70d14abaf29fd646e5021b19b0d160719ab9d56/dokumentumok/af7c0f8057b13e77e4621648f0d035a14cb08e89/letoltes